ट्रैक्टर रैली के कारण आनंद विहार से नहीं चलेंगी ट्रेनें, कुछ के बदले समय; देखें पूरी लिस्ट
26 जनवरी को होने वाली किसान ट्रेक्टर रैली के कारण मार्ग हीं नहीं कुछ ट्रेन भी प्रभावित होने वाली हैं। इस रैली के चलते कल सुबह 8 बजे से रात 8 बजे के बीच आनंद विहार रेलवे स्टेशन से ट्रेनों का परिचालन भी बंद रहेगा।
नई दिल्ली: 26 जनवरी को होने वाली किसान ट्रेक्टर रैली के कारण मार्ग हीं नहीं कुछ ट्रेन भी प्रभावित होने वाली हैं। इस रैली के चलते कल सुबह 8 बजे से रात 8 बजे के बीच आनंद विहार रेलवे स्टेशन से ट्रेनों का परिचालन भी बंद रहेगा। सुबह 8 बजे के पहले केवल दो ट्रेनें हैं, जो यहां से छूट जाएंगी। उसके बाद दोपहर से शाम के बीच जाने वाली 6 में से एक ट्रेन कैंसल रहेगी और बाकी की 5 ट्रेनें रात 8 बजे के बाद जाएंगी।पैसेंजर को परेशानी ना हो इसके लिए गाड़ियां रीशेड्यूल कर दी गईं हैं। सुबह 7:30 बजे 02876 आनंद विहार से पुरी और 8 बजे भुवनेश्वर, ये दोनों ट्रेनें चलेंगी। वहीं 8 बजे के बाद भागलपुर जाने वाली विक्रमशिला कैंसल रहेगी।दिल्ली पुलिस ने सशर्त जारी की NOCबता दें कि कल होने वाले ट्रैक्टर रैली के लिए दिल्ली पुलिस ने सशर्त NOC जारी कर दी है। किसानें को 37 शर्तों के साथ ट्रैक्टर  रैली की परमिशन मिली है। इन शर्तों के मुताबिक दोपहर 12 बजे से शाम 5 बजे तक ट्रैक्टर रैली चलेगी। दिल्ली पुलिस ने 5 हजार लोगों के साथ 5 हजार ट्रैक्टर को परमिशन दी है और ट्रैक्टर रैली रोड के सिर्फ एक हिस्से में चलेगी ट्रैफिक के लिए दो तिहाई रोड खाली रहेगी।हथियार लेकर चलने और स्टंट की इजाजत नहींशर्त के मुताबिक एंबुलेंस, पुलिस और फायर ब्रिगेड की गाड़ियों को रास्ता देना होगा, रास्ते में कहीं भी ट्रैक्टर रैली को रोका नहीं जा सकेगा और रैली के रूट में बिना इजाजत लाउडस्पीकर से भाषण नहीं होगा। इनके अलावा ट्रैक्टर रैली में बैलगाड़ी, रिक्शा, ठेले का इस्तेमाल नहीं होगा। रैली के दौरान किसी भी तरह के हथियार लेकर चलने और स्टंट की इजाजत नहीं होगी।ये भी पढ़ें